Bogaţii lumii cumpără meteoriţi. Elon Musk și Steven Spielberg plătesc sute de mii de euro pentru o rocă.
Elon Musk, Steven Spielberg şi Nicolas Cage sunt câteva vedete ce colecţionează roci. Colecţionarii sunt tot mai atraşi de meteoriţi şi vor participa la o licitaţie. O bucată de meteorit provenit de pe Lună se vinde cu 180.000-250.000 de lire sterline.
Când ai tot ce poţi visa pe Pământ, vrei şi ceva din…spaţiu. Este şi cazul lui Elon Musk, Steven Spielberg sau Nicolas Cage. Săptămâna viitoare, aceştia vor licita pentru peste 70 dintre cei mai spectaculoşi meteoriţi găsiţi vreodată.Într-o vânzare care se aşteaptă să genereze milioane de lire sterline. Spre exemplu, o bucată de meteorit despre care s-a dovedit ştiinţific că a căzut de pe lună ar putea ajunge la 250.000 de lire sterline. Cea mai mare colecţie privată de meteoriţi este deţinută de Naveen Jain, un multimilionar indian care încearcă să construiască nave spaţiale pentru extragerea aurului şi platinei pe lună. Colecţia sa e evaluată la peste 3,6 milioane de lire sterline.